**О Б Р А З Л О Ж Е Њ Е**

 На основу члана 44. Статута ЈП за стамбене услуге „Нишстан“ Ниш са изменама Статута , Надзорни одбора Предузећа је Одлуком број 01-8212/2 од 18.12.2016**.** године донео Програм пословања ЈП за стамбене услуге „Нишстан“ Ниш за 2018. годину.

 Планирни физички обим активности за 2018. годину је базиран на оствареним резултатима из предходне године и на процени обима активности за наредни период и остварује се кроз следеће Програме:

 1.Програм хитних интервенција;

 2. Програм текућег одржавања;

 3.Програм инвестиционог одржавања према скупштинама станара

 4. Програм инвестиционог одржавања према трећим лицима и

 5. Посебни програми из буџета Града Ниша.

Укупно планирани приходи до краја 2018. године требало би да износе 217.770.500 динара док би планирани расходи у истом периоду требало да износе 216.951.584 динара, тако да се очекује остварена добит у износу од 818.916 динара. Одлуку о расподели добити доноси Надзорни одбор предузећа, у корист повећања капитала Предузећа, после издвајања свих законом прописаних давања из добити, уз сагласност оснивача.

Планирано је да на крају 2017. године укупан број запослених буде 167 радникa, од чега 149 запослених на неодређено време и 18 запослених на одређено време. У 2018. години се планира да до краја године број запослених буде 166 радника и то 151 радник запослен на неодређено време и 15 радника запослених на одређено време. Остале промене везане за запослене односиће се на смањење броја запослених због одласка у пензију и пријем радника на основу потреба у процесу рада.

Укупна издвајања на име бруто 1 зараде у 2018.години износи 101.513.892,00 динара, док је за пословодство укупно планирана зарада у износу од 1.740.000 динара. Планира се да на основу планских показатеља просечна зарада ( бруто 1) у 2018. године износи 50.835,00 динара, просечна зарада ( бруто 2) 60.183,00 динара, док би просечна нето зарада износила 36.944,00 динара.

 Накнада члановима Надзорног одбора је планирана у бруто износу од 949.356,00 динара, а исплата ће се вршити у скаду са одлуком оснивача.

Тренутна задуженост ЈП за стамбене услуге „Нишстан“ Ниш се односи на коришћење дозвољених минуса по текућим рачунима код банака, у укупном износу од 10.000.000,00 динара, који се користе и отплаћују сукцесивно. Имајући у виду постојаће услове пословања, планирана задуженост у 2018. години се неће повећавати.

Планом јавних набавки за 2018 . годину планиране су набавке које ће се спровести ради обављања делатности предузећа. Набавка основних средстава је лимитирана финансијским могућностима предузећа, уз уважавање приоритетних потреба.

 ЈП''Нишстан'' у 2018.годину не планира капитална улагања и инвестиције. На започетим инвестицијама које се односе на пословно –стамбени објекат „Александрија“ и на локацијама у ул. Марка Орешковића нису планирана улагања у 2018. години.

 Секретaријат за финансије је разматрајући Програм пословања ЈП за стамбене услуге „Нишстан“ Ниш за 2018. годину дао мишљење број :11-2610/2017 од 21.12.2017.године.

У складу са Статутом Града Ниша ("Службени лист Града Ниша", број 88/08 и 143/16) затражено је и предходно мишљење ГО на Програм пословања ЈП за стамбене услуге „Нишстан“ Ниш за 2018. годину.

Имајући у виду да је Програм пословања ЈП за стамбене услуге „Нишстан“ Ниш за 2018. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, предлаже се доношење решења као у диспозитиву.

Шеф Одсека:

Помоћник секретара:

 СЕКРЕТАР

 Анђелија Стаменковић, дипл. правник